سلیمان آباد ریلوے ٹیشݨ

سلیمان آباد ٹیشݨ پاکستان اچ واقع ہے۔ ایہ ٹیشݨ اٹک، کوٹری مین لائن تے جھلار ٹیشݨ تے بسال جنکشن دے درمیان ہک چھوٹا تے غیر معروف ٹیشݨ ہے جیہڑا ضلع اٹک دی تحصیل جنڈ دی ہک چھوٹی جاہ ہے۔  

 تاریخ  
پوٹھوار دے پہاڑیں تے سبزہ زاراں اچ ڳھریا ایہ ٹیشݨ ٻہوں خوبصورت ہے۔ ایندی عمارت ٻہوں ہی سادہ ہے جیہڑی 1885ء اچ تعمیر کیتی ڳئی ہئی تے صرف ݙو کمریں تے مشتمل ہے۔ ایہ کمرءں کوں ریل ڳاݙی دے اوقات اچ کھولیا ویندا ہے تے ایندے نیڑے رہوݨ آلے ٹیشݨ ماسٹر صاحب ریل ڳاݙی  آوݨ توں پہلے انہاں کوں کھول کے مسافریں کوں ٹکٹ ݙیندن۔ ایندے نال ہی لوہے دا ہک شیڈ ہے جیندے اچ سیمنٹ دے بینچ ہن جتھاں مسافر انتظار کریندن۔ ایندے نیڑے ہی ہک مسجد وی ہے۔  

 ریلوے ٹیشݨ کوڈ 
پاکستان ریلویز دی سرکاری ویب سائٹ دے مطابق سلیمان آباد ٹیشݨ دا کوڈ SLMA ہے۔  

 موجودہ حالت 
ایں وقت ایہ ٹیشݨ پاکستان ریلویز دے استعمال اچ ہے۔  

 محل وقوع 
سلیمان آباد ٹیشݨ سلیمان آباد اچ واقع ہے۔  

 حوالہ